സെക്സ് വര്ക്ക് ചെയ്ത് പണം ഉണ്ടാക്കാന് അനുവദിക്കൂ യുകെയിലെ മെഡിക്കല് വിദ്യാര്ത്ഥികള് പ്രക്ഷോഭത്തിലേക്ക് പഠനത്തിന് പണം കണ്ടെത്താന് ലൈംഗിക തൊഴിലില് ഏര്പ്പെടുന്ന വിദ്യാര്ത്ഥികളെ പുറത്താക്കുന്ന നടപടിക്കെതിരെ യുകെയില് മെഡിക്കല് വിദ്യാര്ത്ഥികള് രംഗത്തെത്തി. ലൈംഗിക തൊഴിലാളിയായി ജോലി ചെയ്യുന്ന വിദ്യാര്ത്ഥികളെ സര്വകലാശാലകള് അംഗീകരിക്കുകയും പിന്തുണയ്ക്കുകയും ചെയ്യണമെന്ന് ആവശ്യപ്പെട്ട് ട്രെയിനീ ഡോക്ടര്മാര് ബ്രിട്ടീഷ് മെഡിക്കല് അസ്സോസിയേഷനെബിഎംഎ സമീപിച്ചു. സെപ്റ്റംബറില് നടക്കുന്ന ബിഎംഎ വാര്ഷിക കോണ്ഫറന്സില് ഇതു സംബന്ധിച്ച പ്രമേയം ചര്ച്ചയ്ക്കെടുക്കും. കൊവിഡ് 19 എന്ന മഹാമാരി വിദ്യാര്ത്ഥി ലൈംഗികത്തൊഴിലാളികളെ കൂടുതല് അപകടകരമായ സാഹചര്യങ്ങളിലേക്ക് നയിച്ചതായി ട്രേഡ് യൂണിയന് വിദ്യാര്ത്ഥി വിഭാഗം വ്യക്തമാക്കി. ലൈംഗിക തൊഴിലിലൂടെ പഠനത്തിനുള്ള ചെലവ് കണ്ടെത്തുന്ന വിദ്യാര്ത്ഥികളെ അതിന്റെ പേരില് ശിക്ഷിക്കുന്നതും കോളേജുകളില് നിന്നു പുറത്താക്കുന്നതില് നിന്നും ഒഴിവാക്കണമെന്നും പ്രമേയത്തില് ചൂണ്ടിക്കാട്ടുന്നു. 2012 ല് ഒരു പ്രമുഖ മെഡിക്കല് ജേണല് പ്രസിദ്ധീകരിച്ച ഗവേഷണത്തില് പത്തില് ഒരു മെഡിക്കല് വിദ്യാര്ത്ഥികളും ലെെംഗിക തൊഴിലില് ഏര്പ്പെട്ടിരുന്നുവെന്നും അതിലൂടെ പണമുണ്ടാക്കിയിരുന്നുവെന്നും പറയുന്നു. ലൈംഗിക ജോലിയിലേക്ക് തിരിയുന്ന വിദ്യാര്ത്ഥികളുടെ എണ്ണം വര്ദ്ധിച്ചുവരുന്ന സാഹചര്യത്തില് ബിഎംഎയില് അവതരിപ്പിക്കാന് ഉദ്ദേശിക്കുന്ന പ്രമേയത്തെ അനുകൂലിക്കുന്നുവെന്ന് English Collective of Prostitutes വക്താവ് ലോറ വാട്സണ് വ്യക്തമാക്കി. മെഡിക്കല് സ്കൂളുകളില് ഉയര്ന്ന ഫീസാണ് ഈടാക്കുന്നത്. മുമ്ബ് വിദ്യാര്ത്ഥികള് ചെയ്തിരുന്നു പാര്ട് ടൈം ജോലികള് ചിലര്ക്ക് നഷ്ടപ്പെട്ടിരിക്കുന്നു. അത് കൊണ്ട് തന്നെയാകാം ലൈംഗിക തൊഴിലിലേക്ക് തിരിയാന് വിദ്യാര്ത്ഥികളെ പ്രേരിപ്പിച്ചിട്ടുള്ളതെന്നും അദ്ദേഹം പറഞ്ഞു. കൊവിഡ് വാക്സിന് ഗര്ഭധാരണ സാധ്യതയെ ബാധിക്കുമോ? പഠനം പറയുന്നത്